1 сыйныфта математика фәне өчен ачык дәрес конспекты.

**УМК “Перспектива”**

**Дәреслек авторлары**: Г.В. Дорофеева, Т.Н. Миракова.

**Тема:** Сантиметр.

**Максат:** Укучыларны озынлык үлчәү берәмлеге сантиметр белән

таныштыру. Логик фикерләү сәләтләрен үстерү.

Телдән исәпләү күнекмәләрен камилләштерү. Иптәшләренә

карата ярдәмчеллек тәрбияләү.

**Дәреснең бурычлары:**

* Озынлык үлчәү берәмлеге- “сантиметр” төшенчәсен бирү;
* Линейка ярдәмендә үлчәргә өйрәтү;
* Практик күнекмәләрен үстерү;
* Укучыларның игътибарлылыкларын, хәтерләрен үстерүгә җирлек тудыру;
* Математика фәненә мәхәббәт тәрбияләү;
* Парларда, төркемнәрдә һәм компьютерда эшли белү күнекмәләрен камилләштерү;
* Үзбәя бирү.

**Дәреснең тибы:** яңа материалны өйрәнү.

**Укыту методлары:**

* проблемалы;
* күрсәтмәле;
* өлешчә-эзләнүле

**Материал:**УМК «Перспектива» «Математика» 1 класс, Рабочая тетрадь 2

часть.

**Җиһазлау:**күрсәтмә материал, линейка, төсле ленталар,

[презентация](http://festival.1september.ru/articles/569815/pril1.ppt), [мультфильм](http://festival.1september.ru/articles/569815/pril2.wmv).

**Ирешелергә тиешле нәтиҗә:** сантиметр белән озынлык үлчәү берәмлеге

буларак дөрес куллана алулары; линейка

ярдәмендә турыларны үлчи һәм сыза алулары.

**Дәрес барышы.**

**I . Оештыру өлеше.**

-Балалар, бүген безнең гади генә дәрес түгел. Бездә бүген кунаклар бар. Сез аларга игътибарыгызны юнәлтмичә, башка көннәрдәге кебек тырышып эшләрсез дип ышанып калам.

**II. Уңай психологик халәт тудыру.**

-Дәресебезне психологик гимнастикадан башлап җибәрик. Бик үзенчәлекле серле утрауда яшәүчеләр бер-берләренә һәрчак яхшылык бүләк иткәннәр. Ә ничек дисезме? Бик гади. Алар кул бирешкәндә, уч төпләре очрашуга, аннан нәни генә очкын – кечкенә кояшчык кабынган. Ул бик нәни булганлыктан кулларын пешермәгән, ә уч төпләрен җылыткан гына. *(Музыка уйный)*Хәзер сез дә янәшәгездә утырган иптәшегез белән җылылык бүләк итешегез әле. Бер-беребезгә карадык, кулларны кулга алдык, елмайдык. Җылылык тоясызмы? Кәефләрегез ничек? Шушы җылылык сезнең һәм безнең арада дәрес буе саклансын.

**III.Актуальләштерү. (Ноутбук белән)**

**-**- Ә хәзер сезнең телдән исәпләү күнекмәләрегезне тикшерерү максатыннан “Отличник” уенын төркемнәрдә эшләрбез.

**IV. Проблемалы ситуация. Яңа темага әзерлек.**

-Барыгыз да күзләрегезне йомыгыз. Сезнең алда мин бүген гади укытучы гына түгел, ә бер һөнәр иясе булачакмын. (Күзләрен ачалар)

- Мин кем инде балалар?

-...

-Җир йөзендә һөнәрләр бик күп, тегүче – иң кирәк, мактауга лаек һөнәр ияләренең берсе. Тегүче нинди сыйфатларга ия булырга тиеш?

-...

- Әйе, балалар тегүче дөрес итеп үлчи, кисә һәм матур ите тегә белергә тиеш.

Бүген мин – тегүче, ә сез минем булышчыларым булырсыз. Сез ризамы?

-...

Яхшы, рәхмәт. Ә хәзер минем мастерскоема рәхим итегез. Монда төрле төстәге ленталар эленгән.( Ленталарның тигез озынлыкта булуына басым ясала.) Һәр партадан берәр кеше чыгып 1 лента аласыз һәм парта өстендәге кәгазь тасмалар белән үлчисез. Тасманың озынлыгын кәгазь тасмаларга карандаш белән язып куясыз.

-мультиктан өзек “38 попугай”(“Еланны үлчәү”)

-Менә сезгә 2 очрак. Тасмалар һәм елан. Ике очракта да үлчәмнәр төрле-төрле чыкты. Ни өчен дип уйлыйсыз?( Ленталарны чагыштырулары)

-......

-Тасма кыскарак булган саен күбрәк, ә озын булгада сан әзрәк чыкты. Ә мультфильмда иң зур хайванныкы иң аз, ә иң кечкенә попугайныкы иң күп чыкты. Я, нинди нәтиҗә чыга инде?

-...

-Әйе, балалар. Үлчәмнәр бер төрле булырга тиеш. Математика төгәллекне ярата. . Димәк, безнең саннар бер төрле чыксын өчен нәрсә кулланырга кирәк?

-.......(линейка)

- **V.Яңа тема белән танышу.**

-Шуның өчен без бүген озынлык үлчәү берәмлеге-сантиметр белән танышырбыз. Ул кыскача болай языла – **СМ.** Озынлыкны 0 дән башлап үлчибез. Без алдагы дәресләрдә дә линейка куллана идек. Аның белән ниләр эшләдек?

-.....

-Без бүгеннән линейка ярдәмендә геометрик фигураларның озынлыкларын үлчи һәм сызарга өйрәнәчәкбез.

* 1 см. ничә дәфтәр шакмагы булыр икән? Линейкалар белән үлчәп карыйк әле.
* ...
* (Парларда эш) Ә хәзер таякчыкларның озынлыгын үлчибез.
* Бик борынгы заманнарда линейка һәм башка приборлар булмаганда, кешеләр нинди үлчәүләр кулландылар икән?
* ...
* Алар гәүдәләренең төрле өлешләрен озынлык үлчәүдә оста куллана белгәннәр. Ә без дә бит һәрчак үлчәү өчен җайланмалар алып йөри алмыйбыз. Моны белеп тору бер дә комачау итмәс.
* Чирек –баш һәм имән бармак арасы
* Терсәк- терсәктән урта бармак башына кадәр ара.
* Аршин- кулны колачлагач, бер бармак очыннан икенче бармак очына кадәр ара.
* Фут- үкчәдән бармак башына кадәрге аралык.

**VI. Ныгыту.**

-Дәреслек белән эш.

№4 3 квадрат сыздыру.

Мәсьәлә № 8 (телдән)

**-----Физкультминутка**

“Колобок”

Дәфтәрләрдә эш.

№1, №2

**“Күлмәк тегү” уены.**

**VII. Белемнәрен тикшерү.**

-Ә хәзер сезгә ничә яшь, шул кадәр озынлыкта кисемтә сызыгыз.

**VIII. Дәресне йомгаклау.**

-Без бүген дәрестә нәрсәләр белдек?

-Озынлык үлчәү берәмлекләре ни өчен кирәк?

-Тормышта кайчан кирәк булырга мөмкин?

**IX. Рефлексия.**

Сез бүгенге дәрестә үзегезгә нинди бәя бирерсез икән? Сезнең өстәлләрдә өч төрле төймә бар-яшел, сары, кызыл. Әгәр бүгенге дәрестә сез барысын да яхшы аңладыкдип уйласагыз яшел төймә күтәрәсез.

Әгәр инде кайбер өлешләрдә авырлык тойгансыз икән сары төймә күрсәтәсез.

Ә бер ни дә аңламасагыз кызыл төймә күтәрәсез.

.